Παύλος Κριναίος

Ο Παύλος Κριναίος (Πάφος 1902 - Αθήνα 1986) ήταν Ελληνοκύπριος ποιητής και δημοσιογράφος. Στην Αθήνα εργάστηκε ως δημοσιογράφος σε διάφορες εφημερίδες, ενώ παράλληλα συνεργάστηκε με επιστημονικά και λογοτεχνικά περιοδικά της Ελλάδας και της Κύπρου. Κατά τη διάρκεια της Κατοχής υπέστη διώξεις από τις ιταλικές και τις γερμανικές αρχές.

Την πρώτη του εμφάνιση στα γράμματα την έκανε στην εφημερίδα Πάφος το 1921 και λίγο αργότερα στην εφημερίδα της Λεμεσού Αλήθεια. Η ποίηση του χαρακτηρίζεται από αισθητικό ιδανισμό, αναζήτηση της μορφικής τελειότητας και λατρεία του ονειρικά ωραίου.. Τα πρώτα ώριμα έργα του δημοσιεύτηκαν στη Νέα Εστία. 

Εξέδωσε τις ποιητικές συλλογές:
 «Φρυγικοί αυλοί» (1932),
 «Μωσαϊκά και επιγράμματα» (1934)
 «Τετράδια των αγγέλων» (1970)
 «Το χρυσό δισκοπότηρο» (1972)
 «Το μανουάλι με τα 63 κεριά» (1974).

Παραπομπές

Εξωτερικοί σύνδεσμοι 
 Συνέντευξη του Παύλου Κριναίου - YouTube

Έλληνες ποιητές
Κύπριοι ποιητές
Έλληνες δημοσιογράφοι